Cerere de decizie preliminară introdusă de Sozialgericht Detmold
(Germania) la 29 iunie 2023 – FL/Jobcenter Arbeitplus Bielefeld
(Cauza C-397/23, Jobcenter Arbeitplus Bielefeld)
Limba de procedură: germana
Instanța de trimitere
Sozialgericht Detmold
Părțile din procedura principală
Reclamant: FL
Pârât: Jobcenter Arbeitplus Bielefeld
Intervenient: Stadt Bielefeld
Întrebarea preliminară
Dreptul Uniunii trebuie interpretat în sensul că se opune unei reglementări naționale potrivit căreia permisul de ședere în cadrul exercitării autorității asupra persoanei minorului se acordă numai părintelui neresortisant al unui copil minor necăsătorit resortisant național, dacă acesta din urmă își are reședința obișnuită pe teritoriul național, cu consecința că cetățenii Uniunii, resortisanți ai unui stat membru, nu au dreptul la acordarea unui permis de ședere pentru exercitarea autorității asupra persoanei unui minor care este cetățean al Uniunii și resortisant al unui alt stat membru decât cel pe teritoriul căruia se află?
____________